biswa921/hiwiki-latest-pages-articles-raw huggingface dataset:
खिलौना

thumb|300px|भारतमे परंपरागत लकड़ी के चन्नापटना खिलौने की एक किसिम
thumb|2390px|सिन्धु घाटी सभ्यता के अवशेषों से मिला एक प्राचीन खिलौना

खिलौना ऐसी किसी भी वस्तु को कहा जा सकता है जिस से खेलकर आनंद हो। खिलौनों को अक्सर बच्चों से सम्बंधित समझा जाता है लेकिन बड़े लोग भी इनका प्रयोग करते हैं। भारत में खिलौनों का प्रयोग अति-प्राचीन है और सिन्धु घाटी सभ्यता के खंडहरों से भी यह प्राप्त हुए हैं।Mohenjo-Daro and the Indus Civilization: being an official account of Archaeological Excavations at Mohenjo-Daro carried out by the Government of India between the years 1922 and 1927 , John Marshall, Asian Educational Services, 1996, ISBN 978-81-206-1179-5, ... The toy carts from Mohenjo-daro are all of terra-cotta ...

 इन्हें भी देखें 
 फ़रफ़री

 सन्दर्भ 

श्रेणी:खिलौने
द्वितीय प्यूनिक युद्ध

द्वितीय प्यूनिक युद्ध (Second Punic War) कार्थेज तथा रोमन गणराज्य के बीच द्वितीय प्रमुख युद्ध था जो ईसा पूर्व २१८ से ईसापूर्व २०१ के बीच चला। इन दोनो राज्यों के बीच कुल तीन युद्ध हुए जिन्हें 'प्यूनिक युद्ध' कहा जाता है क्योंकि कार्थेज लोग रोम को 'प्यूनिसी' (Punici) कहते थे। इसे 'कार्थेजी युद्ध' (Carthaginian War) भी कहते हैं। जामा का युद्ध इसका अंतिम और निर्णायक युद्ध था।

 बाहरी कड़ियाँ 
 Massinissa
 Polybius History

श्रेणी:प्रसिद्ध युद्ध
जामा का युद्ध

दाएँ|अंगूठाकार|263x263पिक्सेल|

जामा का युद्ध (Battle of Zama) 19 अक्टूबर 202 ईसापूर्व लड़ा गया था और द्वितीय प्यूनिक युद्ध का अंतिम और निर्णायक युद्ध था।

 परिचय 
इस समर ने वाटरलू के समर की ही भाँति तत्कालीन विश्व-इतिहास को प्रभावित किया था। इस युद्ध में कार्थेज का जनरल हनींबाल अपने शौर्यपूर्ण जीवन में पहली बार परास्त हुआ था। अफ्रीका के आक्रामक और रोमनों के हितैषी स्किपियो (Scipio) ने दक्षिण इटली के अपराजित योद्धा हान्निबल पर आक्रमण करने की योजना बनाई। हान्निबल ने अपनी सामरिक शक्ति लेप्ति (Leptis) नामक स्थान में केंद्रित की। ऐसा करके उसने स्किपियो की सामरिक स्थिति को संकटापन्न कर दिया। किंतु ऐसे समय पर स्किपियो ने हान्निबल की प्रतीक्षा करने की अपेक्षा अपने विरोधी को बिना आभास दिए अपनी सेना को शत्रु के पार्श्व में काफी भीतर तक ले आने निर्णय किया। हान्निबल को अपने रक्षार्थ पूरे सैन्य दल के साथ कूच करना पड़ा किंतु इस भाग-दौड़ में स्किपियो ही लाभ में रहा।

दोनों सेनाओं के प्रधान नायकों में आरंभ में एक संधिवार्ता हुई किंतु विवाद को अंतत: युद्ध द्वारा ही हल करने का निश्चय किया गया। स्किपियो ने अपनी सेना के मध्य भाग में बढ़ी संख्या में तीन पंक्तिबद्ध सैनिकों की तथा उनके दोनों सिरों पर सशक्त अश्वारोही दल को रखा। विरोधी दल ने अपनी विशाल सैन्य शक्ति दूसरे ढंग से सुसज्जित की किंतु उसमें वही त्रुटि दुहराई गई जो सिकंदर के विरुद्ध लड़ते हुए भारतीय नरेश पुरु ने अपनी सेना को संचालित करने में की थी। कार्थेज सेना में 80 हाथी थे जिन्हें शत्रु को भयभीत करने के उद्देश्य से पहली पंक्ति में खड़ा किया गया और उनके पार्श्व में वेतनभोगी पैदल सैनिकों की पंक्तियों खड़ी की गईं। सेना का दूसरा अपेक्षाकृत शक्तिशाली मोर्चा थोड़ा पीछे हटकर तथा तीसरा मोर्चा, हनीबाल के नेतृत्व में, अन्य मोर्चो से 200 गज पीछे था।

संघर्ष का आरंभ हस्ति सैन्य द्वारा किए गए आक्रमण से हुआ किंतु इसके पहले कि रोमन सेना श्रृंखलित होती, उन्होंने भीषण तूर्यनाद द्वारा हस्तिदल को अत्याधिक भयाक्रांत और विक्षिप्त कर दिया। फलत: पूराठ हस्तिदल घबड़ाकर पीछे की ओर घूम पड़ा और अपनी ही सेना को ध्वस्त करने लगा। इस अवसर का लाभ रोमन सैनिकों ने भली प्रकार उठाया और हाथियों के पैरों तले कुचली जाती हुई सेना पर टूट पड़े। सारी धरती रक्त से गीली होकर चिकनी हो उठी जिसके कारण रोमनों के विजयमार्ग में अप्रत्याशित अवरोध उत्पन्न हो गया। यह स्थिति हनीबाल के पक्ष में थी और रोमनों को पीछे खदेड़ने में उसे सफलता भी मिली किंतु शीघ्र ही रोमनों ने अपने को सँभाल लिया। स्किपिय ने युद्धस्थल में ही अपनी सेना को शक्ति को कुशलतापूर्वक पूर्णत: केंद्रित और व्यवस्थित करके शत्रु पर भीषण प्रहार के लिये संनद्ध किया। धमासान युद्ध हुआ। हान्निबल के सैनिक वीरता से लड़े लेकिन ठीक उसी क्षण स्किपियो की सेना को नए अश्वारोही सैन्य का प्रबल सहयोग मिल जाने के कारण हनीबाल को अंतत: पराजित होना पड़ा। स्किपियो आगे बड़ा और उसने कार्थेज पर अधिकार कर लिया। इसके साथ ही रोम तथा कार्थेज के बीच भूमध्यजगत्‌ पर सत्तास्थापना के लिये होनेवाले एक लंबे संघर्ष का अंत हो गया।

 इन्हें भी देखें 
 द्वितीय प्यूनिक युद्ध

 बाहरी कड़ियाँ 

 https://web.archive.org/web/20070310213712/http://www.roman-empire.net/army/zama.html
 Battle of Zama from UNRV History
 Battle of Zama animated battle map by Jonathan Webb

श्रेणी:प्रसिद्ध युद्ध
केरबेरस (उपग्रह)

thumb|180px|right|हबल अंतरिक्ष दूरबीन द्वारा ली गई यम (प्लूटो) की तस्वीर में अन्य चंद्रमाओं समेत केरबेरस नज़र आ रहा है
केरबेरस (Kerberos), जिसे पी ४ (P4) भी कहते हैं, बौने ग्रह यम (प्लूटो) का एक उपग्रह है। इसकी खोज हबल अंतरिक्ष दूरबीन द्वारा हुई थी और इसके मिल जाने की घोषणा २० जुलाई २०११ को की गई थी। खोज होने के फ़ौरन बाद इसका अस्थाई नाम ऍस/२०११ पी १ (S/2011 P 1) रखा गया था। २०१५ में प्लूटो का अध्ययन करने के लिए अमेरिकी सरकार द्वारा एक "न्यू होराएज़न्ज़" (हिंदी अर्थ: "नए क्षितिज") नाम का मनुष्य-रहित अंतरिक्ष यान भेजने की योजना है और आशा है के इस से ऍस/२०११ पी १ के बारे में भी और ज्ञान मिलेगा।

 विवरण 
केरबेरस यम की एक परिक्रमा अनुमानित ३२.१ दिनों में पूरी कर लेता है और यम से लगभग ५९,००० किलोमीटर दूर स्थित है। इसका व्यास (डायामीटर) अंदाज़न १३ से लेकर ३४ किलोमीटर के बीच है, यानी स्टिक्स के बाद यह यम का दूसरा सबसे छोटा ज्ञात उपग्रह है। माना जाता है कि यम के अन्य उपग्रहों की तरह इस नन्हे चन्द्रमा का भी निर्माण संभवतः यम और किसी अन्य काइपर घेरे की वस्तु के साथ प्राचीन टकराव से हुआ हो।Exploring the Solar System, Peter Bond, John Wiley & Sons, 2012, ISBN 978-1-4443-5108-8, ... A fourth satellite, provisionally named S/2011 P1, or P4, was discovered with the HST in June 2011. It completes an orbit around Pluto in about 31 days and is estimated to be 13–34 km across ...

 इन्हें भी देखें 
 यम (ग्रह)
 यम के प्राकृतिक उपग्रह
 न्यू होराएज़न्ज़

 सन्दर्भ 

श्रेणी:प्राकृतिक उपग्रह
श्रेणी:यम के प्राकृतिक उपग्रह
श्रेणी:सौर मंडल
मूल नक्षत्र

300px|right|thumb|मूल नक्षत्र
मूल नक्षत्र के चारों चरण धनु राशि में आते हैं। यह ये यो भा भी के नाम से जाना जाता है। नक्षत्र का स्वामी केतु है। वहीं राशि स्वामी गुरु है। केतु गुरु धनु राशि में उच्च का होता है व इसकी दशा 7 वर्ष की होती है। इस के बाद सर्वाधिक 20 वर्ष की दशा शुक्र की लगती है जो इनके जीवन में इन्ही दशाओं का महत्व अधिक होता है। यह दशा इनके जीवन में विद्या भाव को बढ़ाने वाली होती है इन्हीं दशा में बचपन से युवावस्था आती है।

केतु छाया ग्रह है यह पुराणिक मतानुसार राहु का धड़ है लेकिन वैज्ञानिक दृष्टि से देखा जाए तो u यह दक्षिणी ध्रुव का कोना है। यह धनु राशि में उच्च व मिथुन में नीच का मीन में स्वराशिस्थ व कन्या में शत्रु राशिस्थ होता है। केतु स्वतंत्र फल देने में सक्षम नहीं होता यह जिसके साथ होगा वैसा परिणाम देगा। धनु में केतु व गुरु भी साथ हो या मीन राशि में या कर्क में उच्च का हो तो उसके प्रभाव को दुगना कर जहाँ भी स्थित होगा उत्तम परिणाम देगा।

ऐसा जातक ईमानदार लेकिन जिद्दी स्वभाव का भी होगा। ऐसा जातक वकील, जज, बैंक कर्मी, प्रशासनिक सेवाओं में, कपड़ा व्यापार, किराना आदि के क्षेत्र में सफल होता है।

 देखिये 
 नक्षत्र सूची

श्रेणी:नक्षत्र
धातु (आयुर्वेद)

आयुर्वेद के मौलिक सिद्धान्‍तों में सप्‍त धातुओं का बहुत महत्‍व है। इनसे शरीर का धारण होता है, इसी कारण से इन्हें 'धातु' कहा जाता है (धा = धारण करना)। ये संख्‍या में सात हैं -
 
 1- रस

 2- रक्‍त

 3- मांस

 4- मेद

 5- अस्थि

 6- मज्‍जा

 7- शुक्र

सप्‍त धातुयें वातादि दोषों से कुपित होंतीं हैं। जिस दोष की कमी या अधिकता होती है, सप्‍त धातुयें तदनुसार रोग अथवा शारीरिक विकृति उत्‍पन्‍न करती हैं।

आधुनिक आयुर्वेदज्ञ सप्‍त धातुओं को 'पैथोलांजिकल बेसिस‍ आंफ डिसीजेज' के समतुल्‍य मानते हैं।

सुश्रुत के अनुसार मनुष्य जो पदार्थ खाता है, उससे पहले द्रव स्वरूप एक सूक्ष्म सार बनता है, जो रस कहलाता है। इसका स्थान ह्वदय कहा गया है। यहाँ से यह धमनियों द्वारा सारे शरीर में फैलता है। यही रस तेज के साथ मिलकर पहले रक्त का रूप धारण करता है और तब उससे मांस, मेद, अस्थि, मज्जा, शुक्र आदि शेष धातुएँ बनती है। 

श्रेणी:आयुर्वेद
होहमान्न स्थानांतरण कक्षा

thumb|होहमान्न स्थानांतरण कक्षा (पीले रंग की)
कक्षीय यांत्रिकी में, होहमान्न स्थानांतरण कक्षा (Hohmann transfer orbit) एक अंडाकार कक्षा है, जिसका उपयोग दो वृत्तीय कक्षाओं के बीच स्थानांतरण के लिए किया जाता है, आम तौर पर दोनों कक्षाएँ एक ही समतल में होती हैं।

श्रेणी:खगोलशास्त्र
फतह सिंह

right|thumb|300px|डॉ फतह सिंह
डॉ फतह सिंह (१३ जुलाई १९१३ - ६ फ़रवरी २००८) एक आर्यसमाजी थे जिन्होने वेदों का भाषावैज्ञानिक अध्ययन किया एवं 'वैदिक इटिमोलॉजी' नामक महान ग्रन्थ की रचना की।

 परिचय 
डॉ फतह सिह का जन्म उत्तर प्रदेश के पीलीभीत जिले के भदेंग कज्जा गाँव में हुआ था। उन्होने वाराणसी से एमए किया और बनारस हिन्दू विश्वविद्यालय से उन्हें डी. लिट. की उपाधि मिली। उन्होने आगरा और कोटा के महाविद्यालयों में हिन्दी और संस्कृत का अध्यापन किया। वे राजस्थान प्राच्य शोध संस्थान के निदेशक थे जहाँ से वे सेवानिवृत्त हुए। सिन्धु घाटी की लिपि को वेदों के आधार पर पढ़ने की कोशिश में उन्हें विश्वप्रसिद्धि मिली। 

 कृतियाँ 
उनकी अन्य कृतियाँ हैं-
 वैदिक एटिमोलॉजी (Vedic Etymology)

 वैदिक दर्शन

 सिन्धु घाटी लिपि में ब्राह्मणों और उपनिषदों के प्रतीक

 वेद विद्या का पुनरुद्धार

 मानवता को वेदों की देन

 भावी वेद भाष्य के सन्दर्भ सूत्र

 ढाई अक्षर वेद के

 कामायनी सौन्दर्य

सन्दर्भ

 बाहरी कड़ियाँ 
 डॉ॰ फतहसिंह - व्यक्तित्व और कृतित्व

श्रेणी:सिन्धु घाटी सभ्यता
श्रेणी:व्युत्पत्तिशास्त्र
श्रेणी:1923 में जन्मे लोग
श्रेणी:२००८ में निधन
श्रेणी:आर्य समाज
टॅक्सस टॅक विश्वविद्यालय

टॅक्सस टॅक विश्वविद्यालय, प्रायः टॅक्सस टॅक या टी॰टी॰यू॰ के नामों से सन्दर्भित किया जाता है, लबक, टॅक्सस, संयुक्त राज्य अमेरिका में स्थित एक सार्वजनिक अनुसन्धान विश्वविद्यालय है।

 सन्दर्भ 

 बाहरी कड़ियाँ 

 
 आधिकारिक टेक्सस टेक यूट्यूब चैनल
 टेक्सस टेक भूतपूर्व छात्र संघ

श्रेणी:टेक्सस में सार्वजनिक विश्वविद्यालय
रेडियो खगोलशास्त्र

thumb|230px|अमेरिका के न्यू मेक्सिको राज्य के रेगिस्तान में लगी रेडियो दूरबीनों की एक शृंखला
रेडियो खगोलशास्त्र (Radio astronomy) खगोलशास्त्र की वह शाखा है जिसमें खगोलीय वस्तुओं का अध्ययन रेडियो आवृत्ति (फ़्रीक्वॅन्सी) पर आ रही रेडियो तरंगों के ज़रिये किया जाता है। इसका सबसे पहला प्रयोग १९३० के दशक में कार्ल जैन्सकी (Karl Jansky) नामक अमेरिकी खगोलशास्त्री ने किया था जब उन्होंने आकाशगंगा (हमारी गैलेक्सी) से विकिरण (रेडियेशन) आते हुए देखा। उसके बाद तारों, गैलेक्सियों, पल्सरों, क्वेज़ारों और अन्य खगोलीय वस्तुओं का रेडियो खगोलशास्त्र में अध्ययन किया जा चुका है। बिग बैंग सिद्धांत की पुष्ठी भी खगोलीय पार्श्व सूक्ष्मतरंगी विकिरण (कॉस्मिक माइक्रोवेव बैकग्राउंड रेडियेशन) का अध्ययन करने से की गई है।Radio Telescopes, Including: Wilkinson Microwave Anisotropy Probe, Cosmic Background Explorer, Australia Telescope Compact Array, Cosmic Background Imager, Boomerang Experiment, Arcminute Microkelvin Imager, Very Small Array, Clover (Telescope), Quad , Hephaestus Books, Hephaestus Books, 2011, ISBN 978-1-244-89478-5Radio Astronomy, Sir Francis Graham-Smith, CUP Archive, 1952

रेडियो खगोलशास्त्र में भीमकाय रेडियो एन्टेना के ज़रिये रेडियो तरंगों को पकड़ा जाता है और फिर उनपर अनुसन्धान किया जाता है। इन रेडियो एन्टेनाओं को रेडियो दूरबीन (रेडियो टेलिस्कोप) कहा जाता है। कभी-कभी रेडियो खगोलशास्त्र किसी अकेले एन्टेना से किया जाता है और कभी एक पूरे रेडियो दूरबीनों के गुट का प्रयोग किया जाता है जिसमें इन सबसे मिले रेडियो संकेतों को मिलकर एक ज़्यादा विस्तृत तस्वीर मिल सकती है। क्योंकि रेडियो दूरबीनों का आकार बड़ा होता है इसलिए अक्सर ऐसी दूरबीनों की शृंखलाएँ शहर से दूर रेगिस्तानों और पहाड़ों जैसे बीहड़ इलाकों में मिलती हैं।The Radio Sky and How to Observe It , Jeff Lashley, Springer, 2010, ISBN 978-1-4419-0882-7

 इन्हें भी देखें 
 खगोलशास्त्र
 रेडियो तरंग
 दूरबीन

 सन्दर्भ 

श्रेणी:खगोलशास्त्र
श्रेणी:रेडियो
अक्षीय झुकाव

thumb|230px|पृथ्वी का अक्षीय झुकाव २३.४४° है
अक्षीय झुकाव  खगोलशास्त्र में किसी कक्षा में परिक्रमा करती खगोलीय वस्तु के घूर्णन अक्ष (एक्सिस) और उसकी कक्षा पर खड़े किसी काल्पनिक लम्ब (परपॅन्डीक्यूलर) के बीच बने कोण (ऐंगल) को कहते हैं।

अगर किसी पृथ्वी जैसी गोल वस्तु की दोनों मुख हिलावाटों को देखा जाए - अपने अक्ष पर घूर्णन (रोटेशन) और सूरज के इर्द-गिर्द परिक्रमा - तो अक्षीय झुकाव होने से उसके ध्रुव कक्षा (ऑरबिट) के मार्ग के ठीक ऊपर या नीचे नहीं होते। एक ध्रुव कक्षा से ज़रा अन्दर सूरज के थोड़ा अधिक समीप होता है और दूसरा कक्षा से ज़रा बाहर सूरज से थोड़ा दूर। परिक्रमा करते हुए कुछ देर बाद अन्दर वाला ध्रुव बाहर आ जाता है और दूसरा वाला अन्दर। यही मौसम बदलने का मुख्य कारण है - जब दक्षिणी ध्रुव अन्दर को होता है तो दक्षिणी गोलार्ध (हेमिस्फ़ीयर) में गर्मी का मौसम चलता है और उत्तरी में सर्दी का। छह महीने बाद जब पृथ्वी अपनी कक्षा के दूसरी पार होती है तो पासा पलट जाता है - दक्षिणी गोलार्ध (हेमिस्फ़ीयर) में सर्दियाँ होती हैं और उत्तरी में गर्मियाँ।Earth's climate: past and future, William F. Ruddiman, Macmillan, 2001, ISBN 978-0-7167-3741-4, ... The effect of Earth's elliptical orbit on its seasons is small, enhancing or reducing the intensity of radiation received by only a few percentage points. The main cause of the seasons is the direction of tilt of Earth's axis in its orbit around the sun ...A traveler's guide to Mars: the mysterious landscapes of the red planet, William K. Hartmann, Workman Publishing, 2003, ISBN 978-0-7611-2606-5, ... The tilt affects the climate, because high axial tilt points the summer polar cap toward the sun ...

 इन्हें भी देखें 
 घूर्णन अक्ष
 कक्षा (भौतिकी)
 कक्षीय झुकाव, ध्यान दें की अक्षीय झुकाव इससे बिलकुल अलग है

 सन्दर्भ 

श्रेणी:खगोलशास्त्र
डेल्टा-v

कक्षीय तंत्र या एस्ट्रोडायनामिक्स में, Δv या डेल्टा-v (शाब्दिक : "वेग में परिवर्तन") एक अदिश है, जो गति की इकाइयां रखता है | इसकी गणना, एक प्रक्षेपवक्र से दूसरे में जाने के लिए आवश्यक ' ' प्रयास ' ' की मात्रा से की जाती है |

सीधे शब्दों में डेल्टा-v, अंतरिक्ष यान द्वारा कक्षा बदलने के लिए, एक कक्षा से दूसरी कक्षा में छलांग लगाने के लिए आवश्यक प्रयास या अतिरिक्त धक्का या ऊर्जा की मात्रा है |
श्रेणी:खगोलगतिकी
श्रेणी:अंतरिक्ष यान प्रणोदन
क्रीमिया

thumb|230px|युक्रेन में क्रीमिया प्रायद्वीप की स्थिति (लाल रंग में)
thumb|230px|right
thumb|230px|बख़्चीसराय में क्रीमिया के भूतपूर्व ख़ान का महल
क्रीमिया या क्राईमिया (अंग्रेज़ी: Crimea, क्राईमिया; रूसी: Крым, क्र्यिम; यूक्रेनी: Крим, क्रिम) पूर्वी यूरोप में रूस देश का एक स्वशासित अंग है जो उस राष्ट्र की प्रशासन प्रणाली में एक 'स्वशासित गणराज्य' का दर्जा रखता है। यह कृष्ण सागर के उत्तरी तट पर स्थित एक प्रायद्वीप (पेनिनसुला) है। इस क्षेत्र के इतिहास में क्रीमिया का महत्व रहा है और बहुत से देशों और जातियों में इस पर क़ब्ज़े को लेकर झड़पें हुई हैं। 18 मार्च 2014 को रूसी राष्ट्रपति व्लादिमीर पुतिन क्रीमिया को रूसी संघ में मिलाने के प्रस्ताव पर हस्ताक्षर कर दिए। इसके साथ ही क्रीमिया रूसी संघ का हिस्सा बन गया है।

 भूगोल और लोग 
क्रीमिया का क्षेत्रफल २६,२०० वर्ग किमी (१०,१०० वर्ग मील) है। इसपर स्थित प्रान्त की राजधानी सिमफ़रोपोल (Сімферополь, Simferopol) है। इसपर कभी क्रीमियाई तातारों की बहुतायत थी लेकिन जोसेफ़ स्टालिन के ज़माने में उन्हें ज़बरदस्ती मध्य एशिया भेज दिया गया। समय के साथ उनमें से कुछ वापस आ गए हैं और अब तातार लोग इस प्रायद्वीप की आबादी का १३% हैं। वर्तमान में इस क्षेत्र का सबसे बड़ा समुदाय रूसी लोग हैं।Crimea: dynamics, challenges and prospects, Maria Drohobycky, Rowman & Littlefield, 1995, ISBN 978-0-8476-8067-2

 इतिहास 
यूनानी, स्किथी, गोथ, हूण, ख़ज़र, बुलगार, उसमानी तुर्क, मंगोल और बहुत से अन्य साम्राज्यों ने वक़्त-वक़्त पर क्रीमिया पर क़ब्ज़ा जमाया है। १८ वीं सदी के बाद इसपर रूसी साम्राज्य का अधिकार बन गया और फिर १९१७ की सोवियत क्रांति के बाद यह सोवियत संघ का हिस्सा बना। २० वीं सदी के अंत में युक्रेन आज़ाद हुआ और तब से यह उस राष्ट्र का हिस्सा है।The Crimea: Its Ancient and Modern History: The Khans, the Sultans, and the Czars, Thomas Milner, BiblioBazaar, 2010, ISBN 978-1-146-97340-3

 क्रीमिया संकट 

26 फ़रवरी 2014 को हथियारबंद रूस समर्थकों ने यूक्रेन के क्रीमिया प्रायद्वीप में संसद और सरकारी इमारतों पर को कब्जा कर लिया। २ मार्च को रूस की संसद ने भी राष्ट्रपति पुतिन के यूक्रेन में रूसी सेना भेजने के निर्णय का अनुमोदन कर दिया।http://hindi.economictimes.indiatimes.com/world/europe/putin-gets-russian-parliament-approval-to-attack-ukraine/articleshow/31232126.cms रूसी संसद ने दी यूक्रेन में आर्मी भेजने की इजाजतइसके पीछे तर्क दियागया कि वहां रूसी मूल के लोग बहुतायत में हैं जिनके हितों की रक्षा करना रूस की जिम्मेदारी है। दुनिया भर में इस संकट से चिंता छा गई और कई देशों के राजनयिक अमले हरकत में आ गए। 

6 मार्च को क्रीमिया की संसद ने रूसी संघ का हिस्सा बनने के पक्ष में मतदान किया।जनमत संग्रह के परिणामों को आधार बनाकर 18 मार्च 2014 को क्रीमिया को रूसी फेडरेशन में मिलाने के प्रस्ताव पर रूस के राष्ट्रपति व्लादिमीर पुतिन ने हस्ताक्षर कर दिए। इसके साथ ही क्रीमिया रूसी फेडरेशन का हिस्सा बन गया है।क्रीमिया को रूसी फेडरेशन में मिलाने के प्रस्ताव पर पुतिन ने किए हस्ताक्षर एन॰डी॰ टीवी इंडिया उल्लेखनीय है कि क्रीमिया 18वीं सदी से रूस का हिस्सा रहा है लेकिन 1954 में तत्कालीन रूसी नेता ख्रुश्चेव ने यूक्रेन को भेंट के तौर पर क्रीमिया दिया था।

 इन्हें भी देखें 
 क्रीमिया का युद्ध
 युक्रेन
 कृष्ण सागर
 आज़ोव सागर

 सन्दर्भ 

बाहरी कड़ियाँ
क्रीमिया की यात्रा पर क्यों जाना चाहिए? 10 अनूठे कारण

श्रेणी:युक्रेन
श्रेणी:यूरोप के प्रायद्वीप
श्रेणी:युक्रेन के प्रायद्वीप
श्रेणी:रूस के प्रायद्वीप
तेरे नाल लव हो गया

तेरे नाल लव हो गया २०१२ में बनी हिन्दी रोमांस फ़िल्म है जिसमें रितेश देशमुख अपनी असली जीवन संगी जिनेलिया डिसूज़ा के साथ मुख्य भूमिका में है। फ़िल्म का निर्देशन मंदीप कुमार ने किया है। यह इन दोनों की तुझे मेरी कसम  व मस्ती: सनम तेरी कसम के बाद बनी तीसरी फ़िल्म है। फ़िल्म में दिलजीत दोसांझ और वीणा मलिक अतिथि भूमिका में है। इसे २४ फ़रवरी २०१२ को रिलीज़ किया गया है।

 पात्र 
 रितेश देशमुख - वीरेन शाह।
 जिनेलिया डिसूज़ा - मिनी।
 ओम पुरी - चौधरी।
 टीनू आनंद - भट्टी।
 स्मित्ता जयकार
 दिलजीत दोसांझ - "पी पा पी पा" गीत में।
 वीणा मलिक - "फन बन गई" गीत में।

 संगीत 
फ़िल्म का संगीत सचिन-जिगर की जोड़ी द्वारा रा रचा गया है और इसे २३ जनवरी २०१२ को रिलीज़ किया गया था।

 सन्दर्भ 

 बाहरी कड़ियाँ 

श्रेणी:भारतीय फ़िल्में

श्रेणी:2012 में बनी हिन्दी फ़िल्म
ऐमलथीया (उपग्रह)

thumb|right|सन् १९९६-९७ में गैलिलेओ यान द्वारा ली गयी ऐमलथीया की झलकी
thumb|right|सन् १९७९ में वॉयजर प्रथम द्वारा ली गयी ऐमलथीया की झलकी
ऐमलथीया (यूनानी: Αμάλθεια, अंग्रेज़ी: Amalthea) बृहस्पति ग्रह का तीसरा सब से अंदरूनी उपग्रह है। इस उपग्रह की खोज ९ सितम्बर १८९२ में ऍडवर्ड ऍमरसन बर्नार्ड नामक अमेरिकी खगोलशास्त्री ने की थी और यूनानी मिथ्य-कथाओं की एक पारी के नाम पर इसका नाम रखा गया। यह उपग्रह बृहस्पति के छल्लों में स्थित है और ऐमलथीया गोसेमर छल्ले के बाहरी किनारे पर स्थित है। यह छल्ला इसी उपग्रह से उभरी हुई धुल का बना है। यह बृहस्पति की परिक्रमा उस ग्रह से १,८१,००० किमी की दूरी पर करता है। ऐमलथीया के बृहस्पति के इतना पास होने से और उस ग्रह की तुलना में बहुत छोटा होने से बृहस्पति की स्थिरमुखी परिक्रमा करता है, यानि परिक्रमा करते हुए ऐमलथीया का एक ही रुख़ हमेशा बृहस्पति की ओर होता है।Jupiter odyssey: the story of NASA's Galileo mission, David M. Harland, Springer, 2000, ISBN 978-1-85233-301-0, ... Although Amalthea is clearly irregular in shape, and its 270-kilometre long primary axis is tidally locked and aimed at Jupiter, it is too small for much surface detail to be resolved in the best Voyager image ... यह बृहस्पति के इतना पास है कि यदि इसकी सतह पर खड़ा होकर आकाश पर नज़र डाली जाए तो उसके अधिकांश भाग में बृहस्पति ही फैला हुआ दिखाई देगा।Jupiter, Ron Miller, Twenty-First Century Books, 2002, ISBN 978-0-7613-2356-3, ... In fact, from Amalthea Jupiter appears so large that it might be said that it is the sky ...

 आकार और रंग-रूप 
ऐमलथीया का आकार बेढंगा है और उनका माप २५० - १४६ - १२८ कीमी है (लम्बाई, चौड़ाई, गहराई)। इसका रंग काफ़ी लाल है। वैज्ञानिक अंदाज़ा लगते हैं कि यह अधिकतर पानी की बर्फ का बना हुआ है और इसमें लालीमा प्रदान करने वाले कुछ तत्व मिले हुए हैं। संभव है कि इनमें आयो नामक पड़ोसी चन्द्रमा पर हो रहे ज्वालामुखीय विस्फोटों में उगला गया सल्फ़र शामिल हो।The grand tour: a traveler's guide to the solar system, Ron Miller, William K. Hartmann, Workman Pub., 1993, ISBN 978-1-56305-031-2, ... Amalthea is red only on the surface. A little digging might reveal a much lighter color. The scarlet coloring of Amalthea may be a layer of sulfur-rich contaminants blown off Io by meteorites and volcanic eruptions ... जब गैलिलेओ यान ने इसका अध्ययन किया तो इसपर पहाड़ियाँ और क्रेटर नज़र आये थे।

 इन्हें भी देखें 
 बृहस्पति
 उपग्रही छल्ले
 आयो (उपग्रह)

 सन्दर्भ 

श्रेणी:प्राकृतिक उपग्रह
श्रेणी:बृहस्पति के प्राकृतिक उपग्रह
श्रेणी:सौर मंडल
थीबी (उपग्रह)

thumb|right|सन् १९९६-९७ में गैलिलेओ यान द्वारा ली गयी थीबी की झलकी
थीबी (यूनानी: Θήβη, अंग्रेज़ी: Thebe) बृहस्पति ग्रह का चौथा सब से अंदरूनी उपग्रह है। इस उपग्रह की खोज ५ मार्च १९७९ को स्टीफ़न सायनोट (Stephen Synnott) नामक अमेरिकी खगोलशास्त्री ने वॉयजर प्रथम द्वारा ली गयी तस्वीरों का अध्ययन कर के की थी। यह उपग्रह बृहस्पति के छल्लों में स्थित है और थीबी गोसेमर छल्ले के बाहरी किनारे पर स्थित है। यह छल्ला इसी उपग्रह से उभरी हुई धुल का बना है। यह बृहस्पति की परिक्रमा उस ग्रह से २,१८,००० किमी की दूरी पर करता है। थीबी बृहस्पति के इतना पास होने से और उस ग्रह की तुलना में बहुत छोटा होने से बृहस्पति की स्थिरमुखी परिक्रमा करता है, यानि परिक्रमा करते हुए थीबी का एक ही रुख़ हमेशा बृहस्पति की ओर होता है।Jupiter odyssey: the story of NASA's Galileo mission, David M. Harland, Springer, 2000, ISBN 978-1-85233-301-0

 अकार और रंग-रूप 
ऐमलथीया का अकार बेढंगा है और उनका माप ११६ - ९८ - ८४ कीमी है (लम्बाई, चौड़ाई, गहराई)। इसका रंग काफ़ी लाल है। वैज्ञानिक अंदाज़ा लगते हैं कि यह अधिकतर पानी की बर्फ का बना हुआ है और इसमें लालीमा प्रदान करने वाले कुछ तत्व मिले हुए हैं।The grand tour: a traveler's guide to the solar system, Ron Miller, William K. Hartmann, Workman Pub., 1993, ISBN 978-1-56305-031-2 जब गैलिलेओ यान ने इसका अध्ययन किया तो इसपर पहाड़ियाँ और क्रेटर नज़र आये थे।

 इन्हें भी देखें 
 बृहस्पति
 उपग्रही छल्ले

 सन्दर्भ 

श्रेणी:प्राकृतिक उपग्रह
श्रेणी:बृहस्पति के प्राकृतिक उपग्रह
श्रेणी:सौर मंडल
ऐड्रास्टीया (उपग्रह)

thumb|right|सन् १९९६-९७ में गैलिलेओ यान द्वारा ली गयी ऐड्रास्टीया की झलकी
ऐड्रास्टीया (यूनानी: Αδράστεια, अंग्रेज़ी: Adrastea) बृहस्पति ग्रह का दूसरा सब से अंदरूनी उपग्रह है। इस उपग्रह की खोज १९७९ में वॉयेजर द्वितीय द्वारा ली गयी तस्वीरों का अध्ययन कर के की गई थी। यह उपग्रह बृहस्पति के मुख्य छल्ले के किनारे पर स्थित है और मन जाता है कि इसी उपग्रह से उभरी हुई धुल उस छल्ले को बनाने में एक मुख्य भूमिका अदा करती है। यह बृहस्पति की परिक्रमा उस ग्रह से १,२९,००० किमी की दूरी पर करता है। ऐड्रास्टीया बृहस्पति के इतना पास होने से और उस ग्रह की तुलना में बहुत छोटा होने से बृहस्पति की स्थिरमुखी परिक्रमा करता है, यानि परिक्रमा करते हुए ऐड्रास्टीया का एक ही रुख़ हमेशा बृहस्पति की ओर होता है।Jupiter odyssey: the story of NASA's Galileo mission, David M. Harland, Springer, 2000, ISBN 978-1-85233-301-0

 अकार और रंग-रूप 
ऐड्रास्टीया का अकार बेढंगा है और उनका माप २० - १६ - १४ कीमी है (लम्बाई, चौड़ाई, गहराई)। वैज्ञानिक अंदाज़ा लगते हैं कि यह अधिकतर पानी की बर्फ का बना हुआ है।The grand tour: a traveler's guide to the solar system, Ron Miller, William K. Hartmann, Workman Pub., 1993, ISBN 978-1-56305-031-2 इस से अधिक इस उपग्रह के बारे में ज़्यादा जानकारी नहीं है।

 इन्हें भी देखें 
 बृहस्पति
 उपग्रही छल्ले

 सन्दर्भ 

श्रेणी:प्राकृतिक उपग्रह
श्रेणी:बृहस्पति के प्राकृतिक उपग्रह
श्रेणी:सौर मंडल
शान्शी

अगर आप मिलते-जुलते नाम वाले शन्शी प्रांत के बारे में जानकारी ढूंढ रहें हैं, तो कृपया शन्श़ी का लेख देखिये
thumb|230px|चीन के नक़्शे में शान्शी प्रान्त (लाल रंग)
 (चीनी: 陕西; अंग्रेज़ी: Shaanxi) जनवादी गणराज्य चीन के केन्द्रीय भाग में स्थित एक प्रांत हैं। यह पीली नदी (ह्वांग हो) के मध्य भाग में आने वाले लोएस पठार और चिनलिंग पहाड़ों पर विस्तृत है। शान्शी की राजधानी शिआन शहर है।The Rough Guide to China , David Leffman, Martin Zatko, Penguin, 2011, ISBN 978-1-4053-8908-2 शान्शी प्रान्त का क्षेत्रफल २,०५,८०० वर्ग किमी है। सन् २०१० की जनगणना में शान्शी की प्रांतीय आबादी ३,७३,२७,३७८ थी।

शान्सी के पश्चिम में शेंसी, दक्षिण और दक्षिण पूर्व में होनैन तथा पूर्व और पूर्व उत्तर में होपे प्रांत एवं उत्तर में इनर मंगोलिया क्षेत्र है। शांसी पीली मिट्टी (लोयस) से ढँका पठार है। इसकी औसत ऊँचाई १,००० फुट है। फन नदी इस प्रांत को दो भागों में बाँटती है। शांसी की जलवायु महादेशीय है। ताइयुआन तथा लिनफेन झीलों की घाटियों में गेहूँ, जौ, मक्का, कपास आदि की खेती होती है। पूरे प्रांत में, धरातल के नीचे कोयले की समांतर, मोटी परतें हैं।

 इन्हें भी देखें 
 लोएस पठार
 शिआन
 चीन के प्रशासनिक प्रभाग

 सन्दर्भ 

श्रेणी:शान्श़ी
श्रेणी:चीन के प्रांत
श्रेणी:चीनी जनवादी गणराज्य के प्रान्त
ताइयुआन

thumb|ताइयुअन में एक सड़क
ताइयुआन (चीनी: 太原, अंग्रेज़ी: Taiyuan) जनवादी गणराज्य चीन के उत्तरी भाग में स्थित शन्शी प्रांत का सबसे बड़ा नगर और राजधानी है।World and Its Peoples: Eastern and Southern Asia, Volume 2, Marshall Cavendish Corporation, Marshall Cavendish, 2007, ISBN 978-0-7614-7633-7, ... The capital of Shanxi (Shansi) province, Taiyuan (T'ai-yuan) is an industrial city ... २०१० की जनगणना में इसकी आबादी ४२,०१,५९१ थी जिसमें से ३२,१२,५०० शहरी नागरिक और बाक़ी ग्रामीण क्षेत्रों के निवासी थे। 'ताइयुआन' का मतलब 'महान मैदान' होता है और इसका नाम फ़ेन नदी के पहाड़ों से उतरने के बाद बने मैदान पर पड़ा है। यह एक औद्योगिक शहर समझा जाता है।The Rough Guide to China , David Leffman, Martin Zatko, Penguin, 2011, ISBN 978-1-4053-8908-2, ... Industrial powerhouse and the capital of Shanxi province, TAIYUAN (太原, tàiyuán) is a victim of its own excellent transport connections ...

 इन्हें भी देखें 
 शन्शी प्रांत

 सन्दर्भ 

श्रेणी:शन्शी
श्रेणी:चीन के शहर
श्रेणी:चीनी जनवादी गणराज्य के नगर
अंडा भुर्जी

मोटे अक्षरthumb|200px|अंडे की भुर्जी
अंडा भुर्जी (या अंडे की भुर्जी) या जिसे पाकिस्तान में अंडा ख़ागीना कहते है भारत के उत्तर व पश्चिमी इलाकों का मशहूर खाद्य पदार्थ है। यह दिखने में व इसे बनाने का तरीका हाफ फ्राई ऑमलेट या पारसी पदार्थ अकुरी की तरह ही है। दोनों में फरक बारीक़ कटे हुए प्याज़, मिर्च और कभी कबार डाले जाने वाले मसलों से किया जाता है। इसे आमतौर पर रोटी या ब्रेड के साथ परोसा जाता है।

 सन्दर्भ 

Category:Indian egg dishes

Category:North Indian cuisine

Category:Pakistani cuisine
अंडे के पदार्थों की सूची

यहाँ अण्डों से बने पदार्थों की सूची दी गई है।

 साधारण अंडे 
 उबले हुए अंडे
thumb|300px|उबले हुए अंडे
 ऑमलेट
thumb|300px|एक साधा ऑमलेट
 अंडा फ्राई

 अन्य पदार्थ 
 अंडा भुर्जी
 अंडा फ्राई सैंडविच
 अंडा बटर

श्रेणी:खाद्य पदार्थ
उबले हुए अंडे

thumb|220px|उबले हुए अंडे
उबले हुए अंडे अंडो को उबलते पानी में उनके छिलके बिना निकाले उबालकर बनाए जाते हैं। कड़क-उबले अंडे अंडे के सफ़ेद हिस्से व अंडे की ज़र्दी के कड़क होने तक उबाल कर बनाए जाते हैं या उन्हें गरम पानी में ठंडा होने के लिए छोड़ दिया जाता है जिससे वे कड़क हो जाते हैं।

 उन्हें भी देखे 
 अंडे के पदार्थों की सूची‎
ऑमलेट

thumb|200px|एक साधा ऑम्लेट
एक ऑम्लेट फेंटे हुए अंडो से बना पदार्थ है जिसे मक्खन या तेल में तवे पर जल्दी बनाया जाता है और कभी कबार इसे चीज़, सब्जियों या मिट के साथ परोसा जाता है। इसे मुलायम बनाने के लिए इसे कभी कबार क्रीम, दूध या पानी में मिलकर फेंटा जाता है जिससे इसमें बुलबुले बन जाते है।

 इसे भी देखे 
 अंडे के पदार्थों की सूची‎

श्रेणी:खाद्य पदार्थ
मिन्‍स्‍क

thumb|230px|मिन्स्क के स्वतंत्रता चौक (Плошча Незалежнасці, प्लात्स नेज़ालेझ़नास्त्सी) का एक नज़ारा

मिन्स्क (रूसी: Минск, बेलारूसी: Мінск, अंग्रेज़ी: Minsk) पूर्वी यूरोप के बेलारूस देश की राजधानी और सबसे बड़ा शहर है। यह स्विस्लाच और नियामिहा नदियों के किनारे बसा हुआ है। २००९ की जनगणना में इसकी आबादी १८,३६,८०८ थी। मिन्स्क बेलारूस के मिन्स्क वोब्लास्त (प्रांत) और मिन्स्क रायोन (ज़िले) का प्रशासनिक केंद्र भी है।Belarus: The Bradt Travel Guide, Nigel Roberts, Bradt Travel Guides, 2011, ISBN 978-1-84162-340-5, ... First mentioned in chronicles as Menesk in 1067, it was founded on the banks of the Svislach and Nyamia rivers, when the population of an older settlement 16km away on the Menka River (from which Minsk derives its name) moved ...

 मौसम 
मिन्स्क में गर्मियाँ ख़ुशगवार होती हैं और जुलाई का औसत तापमान १७.८ °सेंटीग्रेड तक जाता है। सर्दियों में काफ़ी ठण्ड पड़ती है और कोहरा और बर्फ़ आम हैं। जनवरी का औसत तापमान −६.१ °सेंटीग्रेड तक जाता है और १७ जनवरी १९४० में यह −४० °सेंटीग्रेड तक गिर गया था। एक-तिहाई बारिश और बर्फ़ सर्दियों में और बाक़ी दो-तिहाई गर्मिंयों के मौसम में गिरती है।

 इतिहास 
मिन्स्क का ज़िक्र सन् १०६७ से ऐतिहासिक पुस्तकों में मिलता है और उन दिनों यह पोलोत्स्क (По́лацк, Polotsk) नामक राज्य का एक प्रांतीय शहर था। १२४२ में यह महान लिथुयेनियाई ड्यूकियत (Grand Duchy of Lithuania) का हिस्सा बना। १५६९ के बाद यह पोलिश-लिथुयेनियाई परिसंघ (Polish–Lithuanian Commonwealth) के मिन्स्क राज्य की राजधानी बना और फिर १७९३ में इसपर रूसी साम्राज्य का क़ब्ज़ा हो गया।1939: the year that changed everything in Lithuania's history, Šarūnas Liekis, Rodopi, 2010, ISBN 978-90-420-2762-6, ... The Polish-Lithuanian Commonwealth collapsed because of internal feuds and the failure to modernise during ... the Minsk province from the annexed territories ... १९१९ से १९९१ तक सोवियत संघ के ज़माने में यह बेलारूसी सोवियत समाजवादी गणतंत्र (Belorussian Soviet Socialist Republic) की राजधानी रहा। १९९१ में सोवियत संघ के टूट जाने पर बेलारूस एक आज़ाद राष्ट्र बना और मिन्स्क उसकी राजधानी बन गया।

 इन्हें भी देखें 
 बेलारूस

 सन्दर्भ 

श्रेणी:बेलारूस के शहर
 
श्रेणी:यूरोप में राजधानियाँ
गुआंगदोंग

thumb|230px|चीन में गुआंगदोंग प्रान्त की स्थिति (लाल रंग में)
गुआंगदोंग (广东/廣東, Guangdong) जनवादी गणराज्य चीन का एक प्रांत है। यह दक्षिणी चीन सागर के तट पर स्थित है। जनवरी २००५ में इसकी जनसँख्या १०,४३,०३,१३२ अनुमामित की गई थी और यह चीन का सब से अधिक आबादी वाला प्रांत है। इसका क्षेत्रफल १,७७,९०० वर्ग किमी है। गुआंगझोऊ शहर (广州, Guangzhou), जिसे पुराने ज़माने में कैंटन (Canton) बुलाया जाता था, इस प्रांत की राजधानी है। प्रसिद्ध औद्योगिक शहर शॅनझॅन (深圳, Shenzhen) भी इसी प्रांत में स्थित है।Guangdong, China, Organisation for Economic Co-operation and Development, OECD Publishing, 2010, ISBN 978-92-64-09007-1

ऐतिरासिक रूप से यह प्रान्त पश्चिमी दुनिया की नज़र में बहुत महत्वपूर्ण है। सोलहवीं और सत्रहवीं सदी मे पुर्तगाली लोग चीन में यहीँ पर अपना महत्वपूर्ण उपनिवेश बनाए थे। उन्होंने ही इनका नाम बोलचाल का नाम कैन्टोन- Canton रखा था जो गुआंगदोंग का सरलीकृत रूप था। यहीं पर बाद में अफ़ीम युद्ध (1840) हुए और ब्रिटिश लोगों ने हांगकॉंग पर १५० सालों तक राज किया। चीन की दो प्रमुख भाषा - उत्तरी बोली और दक्षिणी बोली - में दक्षिणी का नाम इसी शहर पर पड़ा है - केन्टोनीज़ भाषा। उत्तर की प्रमुख भाषा को मंदारिन कहते हैं। और, भारत में प्रसिद्ध कैन्टोनीज़ चिकन जैसे व्यंजनों को इसी जगह के नाम पर रखा गया है।

 इन्हें भी देखें 
 गुआंगझोऊ
 शेनझेन

 सन्दर्भ 

श्रेणी:गुआंगदोंग
श्रेणी:चीन के प्रांत
श्रेणी:चीनी जनवादी गणराज्य के प्रान्त
इंडोचायना

thumb|300px|हिन्द - चीन प्रायद्वीप
thumb|300px|हिन्द - चीन प्रायद्वीप: गहरा हरा: हमेशा सम्मिलित, हल्का हरा: साधारणत: सम्मिलित, लाल: कभी-कभी सम्मिलित।
हिन्द-चीन प्रायद्वीप दक्षिण पूर्व एशिया का एक उप क्षेत्र है। यह इलाक़ा लगभग चीन के दक्षिण-पश्चिम और भारत के पूर्व में पड़ता है। सही मायने में हिन्द - चीन के अंतर्गत भूतपूर्व फ्रा़न्सीसी भारत - चीन के अधिकार क्षेत्र आते हैं, जैसे:-
 कंबोडिया
 लाओस
 वियतनाम
लेकिन वृहत् अर्थ में इसके अंतर्गत कुछ और क्षेत्र/उप क्षेत्र भी आ जाते हैं, जैसे:-
 बर्मा
 थाइलैंड
 मलय प्रायद्वीप और सिंगापुर

श्रेणी:प्रायद्वीप
श्रेणी:दक्षिण पूर्व एशिया
बजरी

right|thumb|छोटे पत्थर जिनको कंकड़ कहा जा सकता है।
right|thumb|छोटे-छोटे कंकड़
बहुत छोटे पत्थर को कंकड़ कहते हैं।
शैलों के छोटे-छोटे टुकड़ों को बजरी या 'कंकड़' (Gravel) कहते हैं। यहेक महत्वपूर्ण वाणिज्यिक पदार्थ है जो बहुत से कार्यों में प्रयुक्त होता है। यह सड़कों के उपरी तल पर बिछाने, प्लेटफॉर्म बनाने, कंक्रीट के निर्माण आदि के काम आता है।

 चित्रशाला 

श्रेणी:इमारत
श्रेणी:कुट्टिम
श्रेणी:तलछट विज्ञान
मृत्युभोज

मौसर - मृत्यु भोज को मौसर कहा जाता है (राजस्थान....)
मृत्युभोज का सामान्य अर्थ परीवार में से किसी की भी सदस्य की मृत्यु होने पर प्रतिभोज करना पडता है, इसे ही मृत्युभोज कहते है!मृत्युभोज एक सामाजिक बुराई है जिसे भारत के राजस्थान में रोकने से लिये सरकार ने कठोर कदम उठाए है, अगर कोई परिवार मृत्युभोज करता है तो उस परिवार को जुर्माना भरना पड़ेंगा, वही अगर कोई नागरिक मृत्युभोज में शामिल होता है तो उसे भी अपराधी माना जायेगा। 

श्रेणी:लोक संस्कृति
कॅप्लर-१०बी

thumb|230px|कॅप्लर-१०बी ग्रह का एक काल्पनिक चित्रण
thumb|230px|कॅप्लर-१० का ग्रहीय मंडल, जिसमें कॅप्लर-१०सी एक गैस दानव ग्रह के रूप में और कॅप्लर-१०बी कॅप्लर-१० तारे के आगे एक छोटे से बिंदु के रूप में दर्शाया गया है
कॅप्लर-१०बी (Kepler-10b) पृथ्वी से ५६४ प्रकाश वर्ष दूर शिशुमार तारामंडल के क्षेत्र में स्थित कॅप्लर-१० तारे की परिक्रमा करता हुआ एक ग़ैर-सौरीय ग्रह है। यह १० जनवरी २०११ को मिला था और हमारे सौर मंडल से बहार मिला सब से पहला पत्थरीला ग्रह था (अन्य ग्रह गैस दानव श्रेणी के थे)।NASA finds smallest earthlike planet outside solar system , Richard A. Lovett, National Geographic Society वैज्ञानिकों ने इस ग्रह का पता कॅप्लर अंतरिक्ष यान के ज़रिये लगाया था।

अंदाज़ा लगाया जाता है कि यह पृथ्वी का १.४ गुना व्यास (डायामीटर) रखता है और इसका द्रव्यमान (मास) पृत्वी के ३.३ से ५.७ गुने के बीच में है। यह अपने तारे का हर ०.८ दिनों में चक्कर काट लेता है और अपने तारे के बहुत पास होने के कारण उसके वासयोग्य क्षेत्र में नहीं पड़ता (यानि यहाँ जीवन की सम्भावना बहुत कम है)। इसका घनत्व पृथ्वी से बहुत ज्यादा है और लोहे के घनत्व से मिलता-जुलता है। यह एक महापृथ्वी श्रेणी का ग्रह है।

 इन्हें भी देखें 
 कॅप्लर-१० तारा
 महापृथ्वी
 ग़ैर-सौरीय ग्रह
 वासयोग्य क्षेत्र

 सन्दर्भ 

श्रेणी:बहिर्ग्रह
श्रेणी:शिशुमार तारामंडल
श्रेणी:महापृथ्वियाँ
श्रेणी:स्थलीय ग्रह
स्पित्ज़र अंतरिक्ष दूरदर्शी

स्पिट्ज़र अंतरिक्ष दूरदर्शी (Spitzer Space Telescope), एक खगोलीय दूरदर्शी है जो अंतरिक्ष में कृत्रिम उपग्रह के रूप में स्थित है। यह ब्रह्माण्ड की विभिन्न वस्तुओं की अवरक्त (इन्फ़्रारॅड) प्रकाश में जाँच करता है। इसे सन् २००३ में रॉकेट के ज़रिये अमेरिकी अंतरिक्ष अनुसन्धान संस्था नासा ने अंतरिक्ष में पहुँचाकर पृथ्वी के इर्द-गिर्द कक्षा (ऑरबिट) में डाला था।The Spitzer Space Telescope: new views of the cosmos : proceedings of a meeting held in Pasadena, California, USA, 9-12 नवम्बर 2004, Lee Armus, William Thomas Reach, Astronomical Society of the Pacific, 2006, ISBN 978-1-58381-225-9 इसे चलते रहने के लिए अति-ठंडी द्रव्य हीलियम की आवश्यकता थी जो १५ मई २००९ को ख़त्म हो गया। उसके बाद से इस यान पर मौजूद अधिकतर यंत्रों ने काम करना बंद कर दिया लेकिन इसका कैमरा कुछ हद तक अभी भी खगोलीय वस्तुओं की तस्वीरें उतारने में सक्षम है।Encyclopedia of Astrobiology, Muriel Gargaud, स्प्रिंगर, 2011, ISBN 978-3-642-11271-3, ... Since May 15, 2009, after the exhausting of the liquid helium, Spitzer is on a Warm mission ...

 इन्हें भी देखें 
 अवरक्त
 हबल अंतरिक्ष दूरदर्शी
 नासा

 सन्दर्भ 

श्रेणी:दूरदर्शी
श्रेणी:अमेरिका के अंतरिक्ष यान
हेफ़ेई

thumb|230px|हेफ़ेई अनहुइ प्रान्त की राजधानी है
हेफ़ेई (合肥, Hefei) पूर्वी चीन के अनहुइ प्रांत की राजधानी और सबसे बड़ा शहर है। यह एक उपप्रांत (प्रीफ़ेक्चर, दिजी) का दर्जा रखने वाला एक नगर है। यह अनहुइ प्रांत के केन्द्रीय भाग में स्थित है। सन् २०१० की जनगणना में इसकी आबादी ५७,०२,४६६ अनुमानित की गई थी जिसमें से ३३,५२,०७६ इसके शहरी क्षेत्र में रह रहे थे।China business guide, China Knowledge Press, Dr. Tiger Tong Xiaohu, China Knowledge Press, 2005, ISBN 978-981-4163-21-7

 मौसम 
हेफ़ेई में गर्मियों में मौसम गरम होता है। जुलाई में औसत तापमान २८.१ °सेंटीग्रेड होता है, जबकि कभी-कभी यह ३७ °सेंटीग्रेड या उस से भी ज्यादा पहुँच सकता है। गर्मियों में बारिशें भी हैं। सर्दियों में तापमान शून्य से नीचे गिर जाता है और कभी-कभी ज़रा-बहुत बर्फ़ गिरती है। जनवरी का औसत तापमान २.६ °सेंटीग्रेड रहता है। मई और जून के महीनों में आसपास के देहाती इलाक़ों में किसान अपने खेतों में अगली फ़सल की तैयारी करने के लिए आग लगा देते हैं जिससे पूरे शहर पर अक्सर एक मीठी-गंध वाला धुआँ छा जाता है।

 हेफ़ेई के कुछ नज़ारे 

 इन्हें भी देखें 
 अनहुइ

 सन्दर्भ 

श्रेणी:अनहुइ
श्रेणी:चीन के शहर
श्रेणी:चीनी जनवादी गणराज्य के नगर
मीन दोंग भाषा

thumb|230px|पूर्वी मीन भाषा का केंद्र फ़ूज्यान प्रांत कि राजधानी फ़ूझोउ है
मीन दोंग या पूर्वी मीन (闽东, Min Dong) चीन के फ़ूज्यान प्रांत के पूर्वी हिस्से में बोली जाने वाली एक भाषा है। इसे उस प्रांत की राजधानी, फ़ूझोउ और निन्गदे शहरों के इलाक़ों में बोला जाता है। १९८४ में इसे अनुमानित ९१ लाख लोग बोलते थे। फ़ूझोउ शहर में बोली जाने वाली मीन दोंग उपभाषा इसकी मानक बोली मानी जाती है। यह मीन भाषा-परिवार की सदस्य है, जो स्वयं चीनी भाषा-परिवार की एक शाखा है।An ethnohistorical dictionary of China , James Stuart Olson, Greenwood Publishing Group, 1998, ISBN 978-0-313-28853-1

 इन्हें भी देखें 
 मीन भाषाएँ
 चीनी-तिब्बती भाषाएँ
 फ़ूज्यान

 सन्दर्भ 

श्रेणी:चीन की भाषाएँ
श्रेणी:चीनी-तिब्बती भाषा-परिवार
श्रेणी:फ़ूज्यान
सैकन्ड जनरेशन (2003 फ़िल्म)

सैकन्ड जनरेशन 2003 में बनी हिन्दी भाषा की फिल्म है।
 संक्षेप 
 चरित्र 
 मुख्य कलाकार 
 राधिका अग्रवाल
 ललिता अहमद
 शिव ग्रेवाल
 अनुपम खेर - ख़ान
 ओम पुरी - शर्मा
 रोशन सेठ - मोहन
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 

 

श्रेणी:2003 में बनी हिन्दी फ़िल्म
इंडियाना जोन्स एंड द टेंपल ऑफ़ डूम

इंडियाना जोन्स एंड द टेंपल ऑफ डूम () 1984 में बनी अमरीकी रोमांचकारी फ़िल्म है जिसका निर्देशन स्टीवन स्पीलबर्ग द्वारा किया गया है। यह इंडियाना जोन्स फ़िल्म श्रंखला की दूसरी फ़िल्म है।

 मुख्य कलाकार 
 हैरिसन फोर्ड - इंडियाना जोन्स।
 केट कैपशॉ - विल्हेल्मिना "विली" स्कॉट।
 जोनाथन के क्वान - शोर्ट राउंड।
 अमरीश पुरी - मोला राम।
 रोशन सेठ - छत्तर लाल।
 फ़िलिप स्टोन - कैप्टन फ़िलिप ब्लम्बर्ट।
 राज सिंह - ज़ालिम सिंह।
 डी. आर. नानायक्कारा - शमन।
 रॉय चियो - लाओ चे।
 डेविड यिप - वू हाँ।

 बाहरी कड़ियाँ 
 

श्रेणी:अंग्रेज़ी फ़िल्में
क्रोध (2000 फ़िल्म)

क्रोध 2000 में बनी हिन्दी भाषा की फिल्म है।

 संक्षेप 
 चरित्र 
 मुख्य कलाकार 
 सुनील शेट्टी - करन
 कादर ख़ान - बलवंत
 रम्भा - पूजा वर्मा
 अपूर्व अग्निहोत्री - राज वर्मा
 मोहन जोशी - वकील वर्मा
 अंजना मुमताज़ - श्रीमती वर्मा
 हरीश पटेल
 जॉनी लीवर - प्रेम
 रमी रेड्डी
 हिमानी शिवपुरी - सीता
 ब्रिजेश तिवारी - प्रोफेसर
 दल 
 संगीत 
 रोचक तथ्य 
 परिणाम 
 बौक्स ऑफिस 
 समीक्षाएँ 
 नामांकन और पुरस्कार 
 बाहरी कड़ियाँ 

 

श्रेणी:2000 में बनी हिन्दी फ़िल्म
फ्रैंज काफ्का

अंगूठाकार|Franz Kafka
फ्रैंज काफ्का (, ३ जुलाई १८८३ - ३ जून १९२४) बीसवीं सदी के एक सांस्कृतिक रूप से प्रभावशाली, लघु कहानियां और उपन्यास के जर्मन लेखक थे। उनकी रचनाऍं आधुनिक समाज के व्यग्र अलगाव को चित्रित करतीं हैं। समकालीन आलोचकों और शिक्षाविदों, व्लादिमिर नबोकोव सहित,Strong opinions, Vladimir Nabokov, Vintage Books, 1990 का मानना है कि काफ्का 20 वीं सदी के सर्वश्रेष्ठ लेखकों में से एक है। "Kafkaesque" (काफ्काएस्क) अंग्रेजी भाषा का हिस्सा बन गया है जिसका उपयोग 'बहकानेवाला','खतरनाक जटिलता' आदि के संदर्भ में किया जाता है।
नई यॉर्कर के लिए एक लेख में, जॉन अपडाइक ने समझाया: "जब काफ्का का जन्म हुआ तब उस सदी मे आधुनिकता के विचारों का पनपना आरम्भ हुआ - जैसे कि सदियों के बीच में एक नइ आत्म-चेतना, नएपन की चेतना का जन्म हुआ हो।"Franz Kafka", Biography Resource Center, Document No: K1603000559

अपनी मृत्यु के इतने साल बाद भी, काफ्का आधुनिक विचारधारा के एक पहलू के प्रतीक है - चिंता और शर्म की उस अनुभूति के जिसे स्थित नहीं किया जा सकता है इसलिए शांत नहीं किया जा सकता है; चीजों के भीतर एक अनंत कठिनाई की भावना के, जो हर कदम बाधा दालती है; उपयोगिता से परे तीव्र संवेदनशीलता के, जैसे कि सामाजिक उपयोग और धार्मिक विश्वास की अपनी पुरानी त्वचा के छिन जाने पर उस शरीर के समान जिसे हर स्पर्श से पीड़ा हो। काफ्का के इस अजीब और उच्च मूल मामले को देखें तो उनका यह भयानक गुण विशाल कोमलता, विचित्र व अच्छा हास्य, कुछ गंभीर और आश्वस्त औपचारिकता से भरपूर था। यह संयोजन उन्हे एक कलाकार बनाता है, पर उन्होने अपनी कला की कीमत के रूप में अधिक से अधिक भीतर प्रतिरोध और अधिक गंभीर संशय के खिलाफ संघर्ष किया है।

काफ्का की बहु-प्रचलित रचनाओं में से कुछ हैं - (कायापलट), जांच, एक भूख-कलाकार, (महल) आदि।

 जीवन परिचय 
काफ्का का जन्म प्राग, बोहेमिया में, एक मध्यम वर्ग के, जर्मन भाषी यहूदी परिवार में हुआ। काफ्का के पिता, हरमन्न काफ्का यहूदी बस्ती में एक सूखी माल की दुकान चलाते थे और काफ्का की मां, जूली उनका (हरमन्न) हाथ बटाती थी। उनके पिता को विशाल, स्वार्थी, दबंग व्यापारी कहा जाता था। काफ्का खुद कहा था कि उनके पिता "शक्ति, स्वास्थ्य, भूख, आवाज की ऊंचाई, वाग्मिता, आत्म - संतुष्टि, सांसारिक प्रभुत्व, धीरज, मन की उपस्थिति और मानव प्रकृति के ज्ञान में एक सच्चे काफ्का थे"। उनकी माता, जूली (१९५६-१९३४) चेक गणराज्य के एक छोटे शहर पोदब्राडी के एक धनि खुद्रा-व्यापारी की पुत्री थी।

 सन्दर्भ 

इन्हें भी देखें
आस्ट्रियन साहित्य

श्रेणी:जर्मन साहित्यकार
जोड़ी ब्रेकर्स

जोड़ी ब्रेकर्स २०१२ में बनी भारतीय फ़िल्म है जिसमें आर माधवन व बिपाशा बसु मुख्य भूमिकाओं में है।

 पात्र 
 आर माधवन - सिड
 बिपाशा बसु - सोनाली
 ओमी वैद्य - नैनो
 दीपानिता शर्मा
 हेलन - मडोना
 मृणाली शर्मा
 मिलिंद सोमन

 संगीत 

 सन्दर्भ 

 बाहरी कड़ियाँ 
 अधिकृत वेबसाईट
 
श्रेणी:भारतीय फ़िल्में

श्रेणी:2012 में बनी हिन्दी फ़िल्म
स्कार्लेट जोहानसन

स्कार्लेट जोहानसन (, जन्म २२ नवम्बर १९८४) एक अमरीकी अभिनेत्री, मॉडल व गायिका है।

उन्होंने अपने फ़िल्मी करियर की शुरुआत नॉर्थ (१९९४) से की थी और बाद में उन्हें मैनी एंड लो (१९९६) लिए उन्हें सर्वश्रेष्ठ मुख्य अभिनेत्री का इंडिपेंडेंट स्पिरिट पुरस्कार नामांकन प्राप्त हुआ। उन्हें द हॉर्स विस्परर (१९९८) व गोस्ट वर्ल्ड (२००१) से अधिक लोकप्रियता प्राप्त हुई। उन्होंने किशोर वर्ग में गर्ल विथ अ पर्ल इयरिंग (२००३) व सोफिया कपोला की लोस्ट इन ट्रांसलेशन (२००३) से पदार्पण किया जिसके लिए उन्हें सर्वश्रेष्ठ मुख्य भूमिका अभिनेत्री के बाफ्टा पुरस्कार से सम्मानित किया गया। दोनों ही फ़िल्मों के लिए उन्हें गोल्डेन ग्लोब पुरस्कार नामांकन हासिल हुआ था। जोहानसन ने हर (2013) और लूसी (2014) जैसी  साइंस फिक्शन फिल्मों में अभिनय किया।

इन्हें भी देखें
 केली कोको
 डकोटा जॉनसन
 केट विंसलेट
 कोबी स्मल्डर्स
 जेनिफ़र एनिस्टन
 केट अप्टन
 सोफिया वरगारा

सन्दर्भ

 बाहरी कड़ियाँ 

श्रेणी:अमेरिकी अभिनेत्री
श्रेणी:जीवित लोग
श्रेणी:1984 में जन्मे लोग
आईएसओ १५९१९

अंगूठाकार|आईएसओ १५९१९
आईएसओ १५९१९ (ISO 15 919) भारतीय लिपियों के लैटिन लिपि में लिप्यन्तरण का एक आईएसओ मानक है। यह मानक लिप्यन्तरण बहुत सीमा तक आईएएसटी पर आधारित है (किन्तु कुछ अन्तर भी हैं) किन्तु यह उन ध्वनियों को भी समाहित किये हुए है जो संस्कृत में नहीं हैं। यद्यपि म्यांमार लिपि, तिब्बती लिपि, खमेर लिपि, थाई लिपि और लाओ लिपि भी अन्य भारतीय लिपियों की भांति ब्राह्मी लिपि से ही उत्पन्न हैं तथापि यह मानक इन लिपियों पर लागू नहीं होता।
+ ISO 15919 transliterations  7-bitISO Deva Aran Beng Guru Gujr Orya Taml Telu Knda Mlym Sinh                                                                                                                                                                                                                         ,                                                                                                                                                               ᳵ              ᳶ                                                                                                                                                                                                                                                                                                                                                                                                                                                                                                                                                                                                                      ,                                                                                                                                                                                                                                                                                                                                                       

 बाहरी कड़ियाँ 
 ISO 15919:2001
 Transliteration of Indic scripts: how to use ISO 15919
 Transliteration of Hindi, Marathi & Nepali
 iso15919.py - An implementation of the Devanāgarī part of ISO 15919 in Python
 Indian Languages Transliteration - Basic Transliteration for users and programmers.
 Any indic language to another indic language Transliteration - SILPA project
 Devanāgarī to ISO 15919 (IAST) converter Online tool for converting Devanagari to IAST

श्रेणी:लिप्यन्तरण
स्पैन्डेक्स

thumb|300px|वॉलीबाल खिलाड़ी सिन्थिया बारबोज़ा स्पैन्डेस्क का शॉर्ट पहने हुये।

स्पैन्डेक्स, इलास्टेन या लाइक्रा एक कृत्रिम रेशा है जिसे इसकी बेजोड़ प्रत्यास्था के कारण जाना जाता है। यह अपने प्राकृतिक प्रतिद्वन्दी लेटेक्स के मुकाबले अधिक मज़बूत पर कम टिकाऊ होता है। रसायनज्ञ सी एल सैन्डक्विस्ट और जोसेफ़ शिवर्स ने इसे सन १९५९ ड्यूपॉन्ट की वर्जीनिया स्थित बेंजर प्रयोगशाला में विकसित किया गया था। यह पॉलीयूरेथेन-पॉलीयूरिया कोपॉलीमर होता है। इसके अविष्कार ने वस्त्र उद्योग के कई क्षेत्रों मे क्रांति ला दी है। 

स्पैन्डेक्स नाम अंग्रेजी शब्द एक्सपैन्ड्स (expands) का वर्ण-विपर्यय है।Kadolph,Sara J., Textiles. पूरे उत्तर अमेरिका में इसे स्पैन्डेक्स नाम से जाना जाता है जबकि यूरोप के अधिकतर भागों में इसे इलास्टेन और ब्रिटेन और भारत में लाइक्रा नाम से जाना जाता है। भारत में भले ही लाइक्रा नाम अधिक प्रचलित हो पर वस्त्रों के संघटन पर औपचारिक रूप से अधिकतर इलास्टेन ही लिखा जाता है। 

 सन्दर्भ 

 बाहरी कड़ियाँ
मियाओ लोग

thumb|230px|मियाओ स्त्रियाँ
मियाओ (चीनी भाषा: 苗, अंग्रेज़ी: Miao) जनवादी गणराज्य चीन की सरकार द्वारा परिभाषित एक लोक-जाति है। ध्यान रहे कि यह एक चीनी भाषा का नाम है और वहाँ की सरकार ने चीन के दक्षिण में रहने वाले बहुत से समुदायों को मिलकर इस श्रेणी में डाल दिया है। बहुत से मियाओ लोग अपने-आप को यह पहचान नहीं देते और न ही मानते हैं कि वे मियाओ हैं। इसलिए मियाओ समुदायों के बारे में बात करते हुए यह ज़रूरी है कि यह भी साफ़ किया जाए की किस मियाओ उपजाति की बात हो रही है। बहुत से मियाओ कहलाने वाली जातियाँ चीन की सरहद के पार वियतनाम, बर्मा और थाईलैंड में भी रहती हैं। चीन में यह गुइझोऊ, हुनान, युन्नान, सिचुआन, गुआंगशी, हाइनान, गुआंगदोंग और हुबेई प्रान्तों में रहते हैं। मियाओ लोगों में भिन्न ह्मोंग (Hmong) नामक जातियाँ भी शामिल हैं।China inside out: contemporary Chinese nationalism and transnationalism, Joana Breidenbach, Central European University Press, 2005, ISBN 978-963-7326-14-1, ... Miao is the official term for this people within the Chinese polity. And within the Miao there are multiple dialect groups ...

 इन्हें भी देखें 
 गुइझोऊ
 ह्मोंग लोग

 सन्दर्भ 

श्रेणी:चीन की जातियाँ
श्रेणी:वियतनाम की मानव जातियाँ
श्रेणी:बर्मा की मानव जातियाँ
श्रेणी:थाईलैण्ड की मानव जातियाँ
श्रेणी:एशिया की मानव जातियाँ
श्रेणी:गुइझोऊ
ह्मोंग लोग

thumb|230px|वियतनाम में कुछ ह्मोंग स्त्रियाँ
ह्मोंग दक्षिण-पूर्वी एशिया की एक लोक-जाति है जो चीन, लाओस, वियतनाम और थाईलैंड के कुछ पहाड़ी इलाक़ों में बसती है। जनवादी गणराज्य चीन की सरकार इन्हें मियाओ जाति की एक उपजाति मानती है हालाँकि बहुत से ह्मोंग लोगों को यह स्वीकृत नहीं। ह्मोंग लोग ऐतिहासिक रूप से दक्षिण चीन में बसा करते थे लेकिन १८वीं सदी में युद्धों और अस्थिरता की वजह से और उपजाऊ ज़मीनों की खोज में उन्होंने दक्षिण दिशा में फैलना शुरू कर दिया। लाओस के गृहयुद्ध के बाद वहाँ की सरकार पर एक पैथेट लाओ नामक राजनैतिक गुट का क़ब्ज़ा हो गया जिन्होनें ह्मोंग लोगों पर बहुत अत्याचार करे। बहुत से ह्मोंग लाओस छोड़कर भागे और संयुक्त राज्य अमेरिका, कनाडा, फ्रांस और ऑस्ट्रेलिया जैसे देशों में जा बसे, जिस से ह्मोंग लोगों के समुदाय अब इन देशों में भी पाए जाते हैं।Culture and customs of the HmongCulture and customs of Asia, Gary Y. Lee, Nicholas Tapp, ABC-CLIO, 2010, ISBN 978-0-313-34526-5The refugee concept in group situations, Ivor C. Jackson, Martinus Nijhoff Publishers, 1999, ISBN 978-90-411-1228-6, ... the Pathet Lao had proclaimed that it did not like the Hmong ...

 इन्हें भी देखें 
 मियाओ लोग
 लाओस

 सन्दर्भ 

श्रेणी:चीन की जातियाँ
श्रेणी:वियतनाम की मानव जातियाँ
श्रेणी:लाओस की जातियाँ
श्रेणी:थाईलैण्ड की मानव जातियाँ
श्रेणी:एशिया की मानव जातियाँ
वू नदी (यांग्त्से नदी की उपनदी)

thumb|230px|वू नदी
वू जिआंग या वू (乌江, Wu River) चीन की यांग्त्से नदी की एक दक्षिणी उपनदी है। यह १,१५० किलोमीटर लम्बी है और लगभग इसका पूरा मार्ग चीन के दक्षिणी गुइझोऊ प्रान्त के पहाड़ी और बीहड़ इलाक़ों से गुज़रता है। इसका कुल जलसम्भर क्षेत्र लगभग ८०,३०० वर्ग किमी पर विस्तृत है। यह नदी गुइझोऊ की राजधानी गुइयांग से भी होकर गुज़रती है।River Town: Two Years on the Yangtze, Peter Hessler, HarperCollins, 2010, ISBN 978-0-06-202898-3, ... Everything seems slow next to the current of the Wu. At the river's mouth even the great Yangtze appears to stand still, its muddy water sluggish in comparison to the quick-moving tributary. The waters of the two rivers are so different ...

 इन्हें भी देखें 
 गुइझोऊ
 यांग्त्से नदी
 गुइयांग

 सन्दर्भ 

श्रेणी:चीन की नदियाँ
श्रेणी:गुइझोऊ
गुइयांग

thumb|230px|गुइयांग शहर में एक उद्यान और शहर का नज़ारा
गुइयांग (贵阳, Guiyang) दक्षिणी चीन के गुइझोऊ प्रांत की राजधानी है। यह उस प्रांत के केन्द्रीय भाग में युन्नान-गुइझोऊ पठार पर वू नदी की नानमिंग उपनदी के किनारे बसा हुआ है। शहर १,१०० मीटर की ऊँचाई पर स्थित है। सन् २०१० की जनगणना में गुइयांग की आबादी ४३,२४,५६१ थी जिनमें से २५,५२,६३५ शहरी इलाक़ों में बसे हुए थे।

 विवरण 
गुइयांग का मौसम नम और तापमान दरमियाना है। जनवरी का औसत तापमान ५.१ सेंटीग्रेड और जुलाई का औसत तापमान २३.९ सेंटीग्रेड रहता है। यहाँ ज़्यादातर बादलों का साया रहता है और यह चीन में सबसे कम धूप पड़ने वाले शहरों में से एक है। गुइयांग में बारिश सालभर पड़ती है और सर्दियों में कभी-कभार हलकी बर्फ़ पड़ जाती है। गुइयांग में गुइझोऊ विश्वविद्यालय स्थित है। शहर के बीच में एक कांटे जैसा इलाक़ा है जिसका आकार चीनी भावचित्रों में 'दस' (十) की संख्या से मिलता जुलता है। इस क्षेत्र को 'महान दस काँटा' (大十字, दा शिज़ी) कहा जाता है।Let's Go China, Shelley Jiang, Shelley Cheung, Macmillan, 2004, ISBN 978-0-312-32005-8

 इन्हें भी देखें 
 गुइझोऊ
 यांग्त्से नदी

 सन्दर्भ 

श्रेणी:चीन के शहर
श्रेणी:चीनी जनवादी गणराज्य के नगर
श्रेणी:गुइझोऊ
क्लैश ऑफ़ द टाइटन्स

द क्लैश ऑफ़ द टाइटन्स () २०१० में बनी फंतासी एक्शन फ़िल्म है जो यूनानी दन्त कथा के पर्सियस की कहानी पर आधारित है। फ़िल्म का अगला भाग रैथ ऑफ द टाइटन्स ३० मार्च २०१२ को रिलीज़ किया गया है।

 पात्र 
चरित्र अभिनेता मूल हिन्दी डबिंगपर्सियससैम वर्थिंगटन????लोगेमा अर्टर्टन????ड्रेकोमैड्स मिकेलसन????ऐन्ड्रोमेडाअलेक्सा दवालोस????हेडीसराल्फ फिनिस????ज़्यूसलियाम नीसनशक्ति सिंहअक्रिशियास/कलिबोसजेसन फ़्लेमिंग????सोलोनलियाम कनिंघम????इयुस्बियुसनिकोलस हॉल्ट????एरिसतामीर हसन????पोसायाडनडैनी हस्टन????अपोलोलुक इवांस????

 हिन्दी डबिंग कर्मचारी 
 डब वर्ष रिहाई: २०१०
 मीडिया: सिनेमा/डीवीडी/वीसीडी/टेलीविज़न
 निर्देशक: एलिज़ा लुईस
 अनुवाद: ????
 समायोजन: ????
 उत्पादन: मेन फ़्रेम सॉफ्टवेयर कम्युनिकेशंस
 होम मीडिया रिलीज: ????

 सन्दर्भ 

 बाहरी कड़ियाँ 
 
 

श्रेणी:अमेरिकी फ़िल्में
श्रेणी:३डी फ़िल्म